Z A P I S N I K
6. sjednice Vijeća Mjesnog odbora Zeleni brijeg održane 11. studenog 2025. 
u Zagrebu, Miroševečki brijeg 45, s početkom u 18,30 sati

Nazočni članovi Vijeća:
Branimir Burić, Jasna Hanić, Krešimir Jurišić, Sanda Keller i Velibor Meandžija.

Odsutni članovi Vijeća: /

Ostali nazočni: /

Predsjedava: Jasna Hanić, predsjednica Vijeća.

Zapisnik vodi: Jasna Hanić.

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora. 

Predsjednica Vijeća daje zapisnik 5. sjednice na verifikaciju.
Vijeće prihvaća tekst Zapisnika 5. sjednice Vijeća, bez izmjena.

Na prijedlog predsjednice Vijeće jednoglasno utvrđuje


DNEVNI  RED
1. Plan potreba za aktivnostima, programima i projektima unapređenja kvalitete života građana Mjesnog odbora Zeleni brijeg u 2026. – donošenje plana;
1. Zaključak o potrebi postavljanja prometnog ogledala na spoju Dotrščinske ulice i Ulice Miroševečina - donošenje zaključka;
1. Pitanja, prijedlozi i obavijesti.

	
	


Ad 1. Plan potreba za aktivnostima, programima i projektima unapređenja kvalitete života građana Mjesnog odbora Zeleni brijeg u 2026. – donošenje plana.

Uvodno obrazloženje iznosi predsjednica Vijeća.

U raspravi sudjeluju: Branimir Burić, Jasna Hanić, Krešimir Jurišić, Sanda Keller i Velibor Meandžija.

Vijeće jednoglasno donosi

PLAN potreba za aktivnostima, programima i projektima unapređenja kvalitete života građana Mjesnog odbora Zeleni brijeg u 2026. 
(Plan se prilaže ovom Zapisniku i njegov je sastavni dio.)

Ad 2. Zaključak o potrebi postavljanja prometnog ogledala na spoju Dotrščinske ulice i Ulice Miroševečina - donošenje zaključka. 

Uvodno obrazloženje iznosi predsjednica Vijeća. 

U raspravi sudjeluju: Branimir Burić, Jasna Hanić, Krešimir Jurišić, Sanda Keller i Velibor Meandžija.

Vijeće jednoglasno donosi

[bookmark: _GoBack]ZAKLJUČAK o potrebi postavljanja prometnog ogledala na spoju Dotrščinske ulice i Ulice Miroševečina.
(Zaključak se prilaže ovom Zapisniku i njegov je sastavni dio.)


Ad 3. Pitanja, prijedlozi i obavijesti.

Predsjednica Vijeća obavještava članove Vijeća o dopisu iz dopisu Gradskog ureda za gospodarstvo, ekološku održivost i strategijsko planiranje o potrebi evidencije objekata na kojima se nalaze aszbestne ploče te da svatko u komunikaciji sa susjedstvom potakne sugrađane da prijave i da se evidentira količina azbestnih ploča u naselju.
Dopis je stavljen na oglasnu ploču i objavljen je na društvenim mrežama.

Sjednica je završila u 20.00 sati.



KLASA: 024-08/25-003/2062
URBROJ: 251-13-11-6/015-25-2

Zagreb, 11. studeni 2025.



Predsjednica
Vijeća Mjesnog odbora Zeleni brijeg

Jasna Hanić









	Na temelju članka 99. stavka 1. točke 5  Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) te članka 15. stavka 1. točke 5. Pravila Mjesnog odbora Zeleni brijeg, Vijeće Mjesnog odbora Zeleni brijeg, na  6. sjednici, 11. studenog 2025., donijelo je 

	
PLAN 

potreba za aktivnostima, programima i projektima unapređenja kvalitete života građana 

Mjesnog odbora Zeleni brijeg u 2026.

	
Članak 1. 

Ovaj plan obuhvaća iniciranje, organiziranje i provođenje aktivnosti, programa i projekata u društveno                      - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	                                                                                    Članak 2. 

Planirana sredstva iz članka 1. u Mjesnom odboru, u ukupnom iznosu od  3.000,00 eura, raspoređuju se za sljedeće aktivnosti:

	1. DRUŠTVENI ŽIVOT I KULTURA  

		Naziv aktivnosti 
	Dan Mjesnog odbora Zeleni brijeg - gljive na našim brijegovima

	Opis aktivnosti  
	Manifestacija u organizaciji VMO Zeleni brijeg u svrhu povećanja edukacije o gljivama. Organizacija bi uključivala šetnju lokalnom šumom te izložbu gljiva. 

	Cilj(evi) aktivnosti 
	Glavni cilj je ponuditi članovima lokalne zajednice upoznavanje sa gljivama u svom okruženju te kroz edukaciju povezati članove lokalne zajednice međusobno.

	Datum održavanja
	listopad 2026.

	Procijenjena vrijednost  
	900,00 EUR

	
	

	Naziv aktivnosti 
	Obilježavanje državnih praznika i blagdana, Dana 145. brigade HV-a i sjećanje na poginule branitelje Zelenog brijega

	Opis aktivnosti  
	Polaganje vijenaca i paljenja svijeća ispred spomenika u Parku dubravskih branitelja.

	Cilj(evi) aktivnosti 
	Sjećanje na stvaranje hrvatske države, na poginule i nestale hrvatske branitelje, odavanje počasti braniteljima 145. brigade HV-a.

	Datum održavanja
	 06.10.2026., 01.11.2026. i 18.11.2026. 

	Procijenjena vrijednost  
	200,00 EUR


2. OČUVANJE OKOLIŠA I ODRŽIV RAZVOJ

	Naziv aktivnosti 
	Dan planete Zemlje u našem kvartu

	Opis aktivnosti  
	Edukacija o sadnji drveća - sadnja drveća u parku.

	Cilj(evi) aktivnosti 
	Poticati i razviti osjećaj za očuvanjem okoliša kroz edukaciju o sadnji drveća.

	Datum održavanja
	travanj 2026.

	Procijenjena vrijednost  
	1.400,00 EUR




	
Članak 3. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

Članak 4. 
Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 


	
	

	
	

	KLASA: 024-08/25-003/2062                                              
URBROJ: 251-13-11-6/015-25-3
                                                                
Zagreb, 11. studeni 2025.                                                                         

	
	


	
	Predsjednica Vijeća Mjesnog odbora

	
	Zeleni brijeg

	
	

	
	Jasna Hanić


















Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Zeleni brijeg, Vijeće Mjesnog odbora Zeleni brijeg, na 6. sjednici, 11. studenog 2025., donijelo je



            Z A K LJ U Č A K
o potrebi postavljanja prometnog ogledala na spoju                             Dotrščinske ulice i Ulice Miroševečina

1. Vijeće je raspravljalo o potrebi postavljanja prometnog ogledala na spoju Dotrščinske ulice i Ulice Miroševečina na zahtjev građana.

1. Vijeće predlaže da se zbog potrebe za povećanom prometnom sigurnošću postavi ogledalo na spoju Dotrščinske ulice i Ulice Miroševečina. Ranije na tom mjestu nije postojala ograda, a sada je novi vlasnik postavio ogradu koja ometa pogled na spoju tih ulica.

1. Ovaj Zaključak će se dostaviti Vijeću Gradske četvrti Gornja Dubrava.





KLASA: 024-08/25-003/2062
URBROJ: 251-13-11-6/015-25-4

U Zagrebu, 11. studeni 2025.                                                     


PREDSJEDNICA VIJEĆA
 Mjesnog odbora Zeleni brijeg

Jasna Hanić


